ড্রোনের সাহায্য়ে কীটনাশক প্রয়োগ, উদ্যোগ কৃষি দফতরের

ড্রোনের সাহায্যে কীটনাশক দেওয়ার ব্যবস্থা শুরু করতে চলেছে কৃষি দফতর। বৃহস্পতিবার সিঙ্গুরের আথালিয়া গ্ৰামে কৃষি জমিতে পরীক্ষা মূলক ভাবে ড্রোন দিয়ে কীটনাশক প্রয়োগ করা হয়। চাষীদের বিষয়টি বোঝানোর জন্যই এই ব্যবস্থা। উন্নত এই প্রযুক্তি ব্যবহারের ফলে একদিকে কৃষকদের উৎপাদন খরচ কমবে। পাশাপাশি কৃষকরা ড্রোন কিনতে চাইলে সরকারের থেকে সাহায্য পাবে। বিজ্ঞানের উন্নত প্রযুক্তিকে কাজে লাগিয়ে যেমন ধান কাটার মেশিন ব্যবহার করা হয় তেমনি ফসলে কীটনাশক প্রয়োগের ক্ষেত্রেও ড্রোনের ব্যবহার কৃষকদের অনেক সাহায্য করবে। এই প্রযুক্তি কীভাবে ব্যবহার করা হবে,কীভাবে কৃষকরা এই প্রযুক্তিতে লাভবান হবেন, তা পরীক্ষামূলকভাবে প্রদর্শনীর সঙ্গে ব্যাখা করে খুশি গ্রামবাংলার কৃষকরা।

আরও পড়ুন, বাড়িতে বসেই দূর করুন ডার্ক সার্কেল

এদিন উপস্থিত ছিলেন রাজ্যের কৃষিজ বিপণন দফতরের প্রতিমন্ত্রী বেচারাম মান্না, বিশ্ব ব্যাঙ্কের জেলা আধিকারিক বাপ্পাদিত্য সেনাপতি, হুগলি জেলা কৃষি অধিকর্তা প্রিয়লাল মৃধা, সিঙ্গুর ব্লক কৃষি উপাধিকর্তা রাম দাস মান্ডি, হুগলি জেলা পরিষদের কৃষি কর্মাধ্যক্ষ মদনমোহন কোলে, জেলা ইনফরমেশন দফতরের অ্যাসিস্ট্যান্ট ডিরেক্টর অভিজিৎ বণিকসহ আরও অনেকে। এদিন সরাসরি মাঠে ড্রোনের সাহায্যে কীটনাশক প্রয়োগ করে দেখানো হয় চাষীদের।‌।

মন্ত্রী বেচারাম মান্না জানান, এই প্রযুক্তি ব্যবহারের মধ্যে সময়ের সাথে কৃষকের আর্থিক সাশ্রয়ও হবে। কৃষি কর্মাধ্যক্ষ মদনমোহন কোলের কথায়, রাজ্য সরকারের তরফ থেকে এই ড্রোনগুলো কৃষকদের ভর্তুকি আকারে দেয়া হবে । আগামী একুশে জানুয়ারি অবধি কৃষকেরা এই ড্রোন ক্রয় করার জন্য অনলাইনে আবেদন করতে পারবেন। এই প্রয়ুক্তিতে একদিকে যেমন উৎপাদন বাড়বে, অন্যদিকে কৃষকদের সময় সাশ্রয়ও হবে।

আরও অন্য খবর দেখুন